TVIRTINU:

 Lietuvos kariuomenės

 sporto klubo vedėjas

 Valentinas Mizgaitis

2021 m. lapkričio d.

**Lietuvos kariuomenės stalo teniso čempionato**

**NUOSTATAI**

**1. Bendrosios nuostatos.**

Čempionatą organizuoja Lietuvos kariuomenės Sporto klubas. Čempionatas yra asmeninis / asmeninis-komandinis[[1]](#footnote-1).

**2. Varžybų tikslas.**

Išaiškinti Krašto apsaugos sistemos (Lietuvos kariuomenės) stalo teniso čempioną ir stipriausią komandą, populiarinti stalo teniso žaidimą Lietuvos kariuomenėje, kurti ir išlaikyti sporto tradicijas.

**3. Varžybų dalyviai.**

Dalyvauti turnyre kviečiami Lietuvos kariuomenės, Krašto apsaugos ministerijos departamentų ir departamentų prie Krašto apsaugos ministerijos bei Lietuvos karo akademijos žaidėjai, tarnaujantys / dirbantys šiose Krašto apsaugos sistemos institucijose.

**4. Varžybų vieta ir laikas.**

Čempionatas vyksta kiekvienais metais, lapkričio mėnesį. Čempionato pravedimo vietą ir laiką kiekvieną kartą nustato organizatorius. Orientacinė varžybų **pradžia paprastai yra 10.30 val.** Atvykimas į varžybų vietą, čempionatų dalyvių sutikrinimas pagal pateiktas paraiškas ir apšilimas pradedamas 1 val. iki varžybų pradžios.

**5. Varžybų sistema[[2]](#footnote-2).**

**Asmeninė įskaita.**

**Pirmas etapas.** Žaidimas vyksta pogrupiuose. Žaidėjai skirstomi į 8 pogrupius. Pogrupiuose žaidžiama rato sistema. Susitikimai žaidžiami iki 2 laimėtų setų. Žaidėjai į pogrupius paskirstomi pagal LSTA[[3]](#footnote-3) reitingą. Žaidėjai, kurie neturi reitingo, tačiau jų pajėgumas žinomas, taip pat skirstomi. Nereitinguoti žaidėjai į pogrupius paskirstomi burtų keliu. Vyrai ir moterys dalyvauja bendrai, t. y. žaidžia kartu.

**Antras etapas.** Užėmę 1-2 vietas pogrupiuose kovoja dėl turnyro nugalėtojo vardo 2 minusų sistema išaiškinant visas vietas. Susitikimai žaidžiami **iki 3 laimėtų** setų.

Užėmę 3-iąją ir žemesnę vietas pogrupiuose kovoja dėl 17-os vietos (paguodos turnyras) olimpine vieno minuso sistema išaiškinant visas vietas. Susitikimai žaidžiami iki 2 laimėtų setų.

**Komandinė įskaita.**

Komandos sudėtis – 2 vyrai ir 1 moteris (komanda, taip pat, gali sudaryti du vyrai arba vienas vyras ir moteris). Komandos vieta nustatoma skaičiuojant visų trijų čempionato dalyvių užimtą vietą bendrojoje įskaitoje. Už pirmąją vietą žaidėjui skiriama tiek taškų, kiek dalyvauja žaidėjų, o paskutinę vietą užėmusiam žaidėjui skiriamas vienas taškas. **(Pvz.:** dalyvauja 20 dalyvių. Tada už 1-ąją vietą skiriama **20 taškų,** už 20-ąją vietą **1 taškas,** už 10-ają vietą **11 taškų** ir t. t. Šiuo atveju, jeigu komandos nariai surinko 20+1+11 taškų, jų **bendras** komandinis rezultatas yra **32 taškai**). Nesant moters arba vieno vyro komandoje, skaičiuojami tik dviejų vyrų arba vieno vyro ir moters surinkti taškai surinkti asmeninėje įskaitoje. Daugiausiai taškų surinkusi komanda tampa čempionato nugalėtoja komandinėje įskaitoje. Atitinkamai nustatomos visų komandų užimtos vietos. **Vieno žaidėjo,** koks geras jo **rezultatas** bebūtų, komandinėje įskaitoje **neskaičiuojamas,** t. y. jis dalyvauja tik asmeninėse varžybose.

**5. Nugalėtojų apdovanojimas.**

Čempionato nugalėtojai komandinėje įskaitoje apdovanojami taure, medaliais ir diplomais. Antrąją ir trečiąją vietas užėmusių komandų žaidėjai apdovanojami medaliais ir diplomais.

Čempionato nugalėtojai asmeninėje įskaitoje (vyrų ir moterų atskirai) apdovanojami taure, medaliu ir diplomu, o žaidėjai, užėmę antrąją ir trečiąją vietas apdovanojami medaliais ir diplomais.

17-os vietos laimėtojas (paguodos turnyro nugalėtojas) apdovanojamas diplomu. AR TINKA apdovanojimo sistema??? (Nerijui, LKSK)

**PASTABOS.**

1. Ginčytini ir čempionato nuostatuose neaptarti klausimai nagrinėjami su vyriausiuoju čempionato teisėju.

2. Žaidžiama savomis raketėmis ir savais kamuoliukais.

1. Komandinis čempionato turnyras nevykdomas, jeigu užsiregistruoja mažiau nei 4 komandos. [↑](#footnote-ref-1)
2. Varžybų sistema, siekiant varžybas pravesti per vieną dieną dėl sąlyginai didelio arba sąlyginai mažo dalyvių skaičiaus, gali būti pakeista komandų vadovų ir čempionato vyriausiojo teisėjo bendru sprendimu, tam, kad žaidėjų pajėgumas būtų kuo tiksliau įvertintas ir čempionatą būtų galima įvykdyti per vieną dieną. [↑](#footnote-ref-2)
3. LSTA – Lietuvos Stalo Teniso Asociacija. [↑](#footnote-ref-3)